**Դեյան Սավիչևիչ** (չեռնոգորերեն՝ *Dejan Savićević*, սերբական կիրիլիցա՝ *Дејан Савићевић*, dějan saʋǐːtɕeʋitɕ. սեպտեմբերի 15, 1966(1966-09-15), Պոդգորիցա, Չեռնոգորիա), չեռնոգորիացի նախկին ֆուտբոլիստ, հարձակողական ոճի կիսապաշտպան, 2004 թվականից Չեռնոգորիայի ֆուտբոլի ընկերակցության (ասոցիացիայի) նախագահ։

Սավիչևիչը 1990-ական թվականներին համարվել է աշխարհի լավագույն ֆուտբոլիստներից մեկը և շարունակում է համարվել Չեռնոգորիայի և Հարավսլավիայի բոլոր ժամանակների լավագույն ֆուտբոլիստներից մեկը։ Աշխարհի ուժեղագույն թիմերից մեկում՝ իտալական «Միլան»-ում հանդես գալու տարիներին իտալացի մարզական լրագրողները նրան տվել են *Il Genio* (*Հանճար*) մականունը։

Մարզական կարիերան Սավիչևիչն սկսել է հայրենի քաղաքի՝ Տիտոգրադի (ներկայիս Պոդգորիցայի) «Բուդուչնոստ» թիմում։ 1988 թվականին տեղափոխվել է Հարավսլավիայի բարձրագույն խմբի առաջնությանը մասնակցող Բելգրադի «Ցրվենա Զվեզդա» («Կարմիր աստղ») ակումբ, դարձել աչքի ընկնող խաղացողներից մեկը մի թիմի, որը 1990–91 մրցաշրջանում Եվրոպայի գավաթն է նվաճել, իսկ Սավիչևիչն անհատապես «Ոսկե գնդակ» հեղինակավոր մրցանակի համար 1991 թվականին իրականացված քվեարկության արդյունքներով երկրորդ տեղն է զբաղեցրել։ Հաջորդ տարի նա մեծագումար գործարքի արդյունքում տեղափոխվել է իտալական «Միլան», որի կազմում երեք անգամ հռչակվել է A սերիայի չեմպիոն, 1993–94 մրցաշրջանում էլ՝ ՈՒԵՖԱ-ի չեմպիոնների լիգայի գավաթակիր, ինչպես նաև՝ նվաճել է այլ մրցանակներ։ Այնուհետև 1999 թվականին կես մրցաշրջան հանդես է եկել Բելգրադի «Ցրվենա Զվեզդա»-ում, ապա տեղափոխվել Վիեննայի «Ռապիդ», որտեղ էլ 2001 թվականին ավարտել է պրոֆեսիոնալ ֆուտբոլիստի իր կարիերան։ Դրանից հետո երկու տարի՝ 2001-2003 թվականներին գլխավոր մարզչի պաշտոնում աշխատել է Սերբիայի և Չեռնոգորիայի ֆուտբոլի ազգային հավաքականի հետ։ 2004 թվականին ընտրվել է Չեռնոգորիայի ֆուտբոլի ասոցիացիայի նախագահ և այնուհետև հինգ անգամ վերընտրվել այդ պաշտոնում։

Որպես ֆուտբոլիստ՝ միջազգային մրցումներում Սավիչևիչը ներկայացրել է Հարավսլավիան, որի հավաքական թիմի կազմում մասնակցել է 1990 և 1998 թվականների աշխահի առաջնություններին։ Մասնագետների կարծիքով՝ լավագույն մրցախաղերում նրա խաղաոճը կարելի է նմանեցնել ներկայումս իր կարիերան փայլուն կերպով շարունակող Մեսսիի խաղաոճին։

Ակումբային վիճակագրություն
--------------------------

| Մրցաշրջանը | Ակումբը | Առաջնությունը | Խաղեր | Գոլեր |
| --- | --- | --- | --- | --- |
| 1982/83 | Բուդուչնոստ (Տիտոգրադ) | Հարավսլավիա Հարավսլավիա | 2 | 0 |
| 1983/84 | 7 | 1 |
| 1984/85 | 29 | 6 |
| 1985/86 | 32 | 10 |
| 1986/87 | 31 | 9 |
| 1987/88 | 29 | 10 |
| 1988/89 | Ցրվենա Զվեզդա | 25 | 10 |
| 1989/90 | 0 | 0 |
| 1990/91 | 25 | 8 |
| 1991/92 | 22 | 5 |
| 1992/93 | Միլան | Իտալիա Իտալիա | 10 | 4 |
| 1993/94 | 20 | 0 |
| 1994/95 | 19 | 9 |
| 1995/96 | 23 | 6 |
| 1996/97 | 17 | 1 |
| 1997/98 | 8 | 0 |
| 1999 | Ցրվենա Զվեզդա | Հարավսլավիա Հարավսլավիա | 3 | 0 |
| 1999/00 | Ռապիդ | Ավստրիա Ավստրիա | 22 | 14 |
| 2000/01 | 22 | 4 |
|

Մարզական նվաճումներ
-------------------

* Աշխարհի երիտասարդական առաջնության հաղոթող - 1987
* Հարավսլավիայի գավաթակիր - 1990
* Հարավսլավիայի չեմպիոն - 1989/1990, 1990/1991, 1992
* Իտալիայի չեմպիոն - 1992/1993, 1993/1994, 1995/1996
* Իտալիայի սուպերգավաթակիր - 1992, 1993, 1994
* ՈՒԵՖԱ-ի չեմպիոնների լիգայի հաղթող - 1990/1991, 1993/1994
* Միջմայրցամաքային գավաթի խաղարկության հաղթող - 1991
* ՈՒԵՖԱ-ի սուպերգավաթակիր - 1994

Ծանոթագրություններ
------------------

1. ↑  UEFA Magazine – Montenegro's new dawn by Aleksandar Bošković
2. ↑  «10 of the best playmakers of the 90s: Zizou, Laudrup, Baggio, Bergkamp...». *Planet Football* (ամերիկյան անգլերեն). 2020 թ․ սեպտեմբերի 15. Վերցված է 2020 թ․ դեկտեմբերի 10-ին.

Արտաքին հղումներ
----------------

* Player profile on Serbian National Team page
* Savicevic scores for Red Star (Bayern – Red Star, Championship League semifinals, 1991)
* Savicevic scores for AC Milan (AC Milan – Barcelona, Championship League finals, 1994)
* Savicevic league stats

| Պարգևներ |
| --- |
| Նախորդող՝**Դրագուտին Տոպիչ** | **Հարավսլավիա Հարավսլավիայի լավագույն մարզիկ**1991 | Հաջորդող՝**Սլոբոդան Բրանկովիչ(Կաղապար:FR-YUG)** |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դեյան Սավիչևիչ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · eu-football.info (խաղացող) · FootballDatabase.eu · National Football Teams.com · Reprezentacija.rs · Transfermarkt (խաղացող) · Transfermarkt (մարզիչ) · worldfootball.net (խաղացող) · ՈւԵՖԱ · ՖԻՖԱ |
|  |
| Բառարաններ և հանրագիտարաններ | Munzinger |
|  |
| Չափորոշչային վերահսկողություն | GTAA: 149605 |

 |